Βασίλης Ζώτος ο Μολοσσός

Ο Βασίλειος Ζώτος ο Μολοσσός (1837-1912) ήταν Ηπειρώτης λόγιος

Βίος 
Ο Βασίλειος Ζώτος ο Μολοσσός γεννήθηκε στην Δρόβιανη της Βορείου Ηπείρου το 1837. Εργάστηκε ως δάσκαλος στα Ιωάννινα. Σε ηλικία 29 ετών γίνεται απόπειρα να συλληφθεί από τις Τουρκικές αρχές επειδή θεωρήθηκε κατάσκοπος του Ελληνικού κράτους. Το πληροφορήθηκε εγκαίρως και καταφεύγει στην Ελλάδα και συμμετέχει στην Κρητική Επανάσταση. Επιστρέφει στην Ελλάδα αλλά καθώς επιθυμεί να γυρίσει στην ιδιαίτερη πατρίδα του οι Τούρκοι δεν του το επιτρέπουν. Ταξιδεύει στην Κωνσταντινούπολη αλλά και στη Μικρά Ασία συγκεντρώνοντας υλικό για το ιστοριοδιφικό του έργο: αρχικά οι Τούρκοι τον υποψιάζονται για κατάσκοπο αλλά τελικά οι Σουλτανικές αρχές πείθονται για την αθωότητά του. Το Ελληνικό κράτος του απονέμει το παράσημο του Σωτήρος. Πέθανε στο Πτωχοκομείο Αθηνών τον Μάιο 1912

Συγγραφικό έργο 
 Ηπειρωτικαί μελέται σε 4τόμους,Αθήναι 1875-1876
 Θεσσαλικαί μελέται Αθήναι 1882
 Διαίρεσις Ηπείρου, Θεσσαλίας και Μακεδονίας κατά Δήμους, Αθήναι 1879
 Δρομολόγια Ελλάδος,Ηπείρου και Αλβανίας,Αθήναι 1878
 Δρομολόγια Ρουμανίας,Μικράς Ασίας,1906
 Δρομολόγια Μακεδονίας, 1906
 Δρομολόγια Θεσσαλίας, 1880
 Δρομολόγια Σερβίας,Θράκης,1904
 Λεξικόν ή Αγιολόγιον περιέχον τους βίους όλων των Αγίων,1904

Πηγές 
 Κώστας Σαρδελλής, «Μ.Δ Ζώτος ο Μολοσσός (sic)», Ιστορία Εικονογραφημένη, τχ. 72 (Ιούνιος 1974), σελ. 126-127

Έλληνες λόγιοι του 19ου αιώνα
Τάγμα του Σωτήρος